Crkva svetog Mihovila u Ovčarevu kod Travnika
Crkva svetog Mihovila u Ovčarevu je rimokatolička crkva u Vrhbosanskoj nadbiskupiji. Nalazi se u selu Ovčarevo (ranije Orašje), sjeverozapadno 3 km. od Travnika, Bosna i Hercegovina. Komisija za očuvanje nacionalnih spomenika, na sjednici održanoj od 3. do 9. jula 2007. godine, donijela je odluku da se crkva proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović, Dubravko Lovrenović (predsjedavajući komisije), Ljiljana Ševo i Tina Wik.